b'\n_START_ARTICLE_\nSamuel Richardson\n_START_PARAGRAPH_\nSamuel Richardson (19. elokuuta 1689 \xe2\x80\x93 4. hein\xc3\xa4kuuta 1761) oli englantilainen kirjailija._NEWLINE_Richardsonin tunnetuin teos on romaani Pamela (Pamela, or Virtue Rewarded, suomennettu kahtena niteen\xc3\xa4 Pamela vainottuna ja Pamela naimisissa), joka julkaistiin vuonna 1740. Moraalikysymyksi\xc3\xa4 k\xc3\xa4sittelev\xc3\xa4 kirja koostuu p\xc3\xa4\xc3\xa4henkil\xc3\xb6 Pamelan Andrewsin kirjoittamista kirjeist\xc3\xa4. Romaani oli omana aikanaan tunnettu bestseller, ja se synnytti monia mukailuja ja parodioita, kuten Henry Fieldingin kirjoittaman Joseph Andrewsin, joka kertoo Pamelan veljest\xc3\xa4. Pamelaa pidet\xc3\xa4\xc3\xa4n ensimm\xc3\xa4isen\xc3\xa4 nykyaikaisena rakkaus- ja kirjeromaanina.'